Congratulations (שיר של פוסט מאלון)

Congratulations הוא שיר של הראפר והזמר האמריקאי פוסט מאלון, בהשתתפות הראפר האמריקאי קוואבו, משלישיית ההיפ הופ מיגוס. השיר יצא לאור ב-4 בנובמבר 2016, כסינגל השיווקי הראשון מתוך אלבום הבכורה של פוסט מאלון, Stoney. לאחר מכן, יצא לאור ב-31 בינואר 2017, כסינגל הרשמי החמישי מתוך האלבום, על ידי חברת התקליטים ריפבליק רקורדס. הוא הופק על ידי מטרו בומין, פרנק דוקס ולואי בל. הרצועה הגיעה בשיאה למקום השמיני במצעד הבילבורד הוט 100, והפך לשיר של פוסט מאלון שהגיע למיקום הגבוה ביותר במצעד באותו זמן. הסינגל זכה בתואר היהלום בארצות הברית מטעם איגוד תעשיית ההקלטות האמריקאי ולווידאו קליפ הנלווה לו למעלה ממיליארד צפיות ביוטיוב בכל העולם.

רקע
המפיקים פרנק דוקס, מטרו בומין ולואי בל החלו לעבוד עם פוסט מאלון על רצועות לאלבום הבכורה שלו לאחר הצלחת הסינגל "White Iverson". בתהליך הכתיבה, הם ציפו לאולימפיאדת הקיץ 2016 וקיבלו השראה ליצור שיר ניצחון. בשלב מסוים במהלך המפגש, מנהלו של מאלון, דרו לונדון, צעק 'Congratulations', מה שהיווה השראה לפזמון השיר.

פוסט מאלון הציג לראשונה את השיר בעת הופעתו באוסטין שבטקסס בספטמבר 2016, חודשיים לפני צאתו הרשמית.

ב-16 ביוני 2017 יצא לאור הרמיקס הרשמי של השיר בהשתתפות הראפר האמריקאי פיוצ'ר.

הרכב
השיר הולחן בסולם פה דיאז מז'ור, עם מפעם של 110 פעימות לדקה.

וידאו קליפ
הווידאו קליפ הנלווה לשיר פורסם ב-23 בינואר 2017 בערוץ ה-Vevo של פוסט מאלון ביוטיוב. את הקליפ ביים ג'יימס דפינה. בקליפ הופעות קמע, של מורדה ביטס, מטרו בומין, פרנק דוקס וחברי מיגוס. נכון ליוני 2021, הקליפ נצפה למעלה מ-1.3 מיליארד פעמים.

הצלחה מסחרית
השיר הגיע בשיאו למקום השמיני במצעד הבילבורד הוט 100, והפך לשיר השני של מאלון ב-20 הראשונים במצעד, לאחר סינגל הבכורה שלו, "White Iverson", והשיר הראשון בעשירייה הפותחת, ובילה סך הכל 50 שבועות במצעד. הסינגל זכה בתואר היהלום מאיגוד תעשיית ההקלטות האמריקאי, על יחידות משולבות של מכירות והזרמת מדיה של למעלה מ-10 מיליון בארצות הברית.

מיקומי שיא

נתוני מכירות

היסטוריית יציאות לאור

קישורים חיצוניים

ביאורים

הערות שוליים

שירי 2016
סינגלים מ-2017
שירי פוסט מאלון
שירי קוואבו
שירים באנגלית
שירים שנכתבו על ידי לואי בל
שירים שנכתבו על ידי פרנק דוקס
שירים שהופקו על ידי לואי בל
שירים שהופקו על ידי פרנק דוקס
שירי מוזיקת טראפ
שירי פלטינה כפולה בממלכה המאוחדת
שירי יהלום בארצות הברית
שירי יהלום בברזיל
שירי יהלום בקנדה
סינגלים בהוצאת ריפבליק רקורדס